Βούλα Πατουλίδου

Η Βούλα (Παρασκευή) Πατουλίδου (Τριπόταμος Φλώρινας, 29 Μαρτίου 1965) είναι Ελληνίδα πρώην αθλήτρια του στίβου, η πρώτη γυναίκα χρυσή Ολυμπιονίκης στην Ελλάδα. 

Ήταν μέλος της ολυμπιακής ομάδας στίβου σε 5 Ολυμπιάδες (1988, 1992, 1996, 2000, 2004). Ως αθλήτρια, ήταν μέλος του Γ.Σ. Ηρακλής Θεσσαλονίκης και του Π.Α.Ο.Κ.. Διετέλεσε Αντιπεριφερειάρχης της Περιφερειακής Ενότητας Θεσσαλονίκης από το 2014 έως το 2024. 

 Προσωπικά στοιχεία 
Γεννήθηκε στον Τριπόταμο Φλώρινας. Είναι πτυχιούχος του Τμήματος Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης (Τ.Ε.Φ.Α.Α.). Κατέχει μεταπτυχιακό τίτλο σπουδών στη Δημόσια Διοίκηση. Φέρει τον βαθμό της υποπλοιάρχου ε.α. του Ελληνικού Πολεμικού Ναυτικού.

 Πορεία στον αθλητισμό 
Στη πρώτη της συμμετοχή σε Ολυμπιακούς Αγώνες, το 1988 στη Σεούλ, κατέλαβε τη 15η θέση στα 100μ. Στις 5 Αυγούστου 1992, κατέκτησε το χρυσό ολυμπιακό μετάλλιο στη Βαρκελώνη στα εμπόδια των 100 μ. με επίδοση 12,64, φωνάζοντας: «Για την Ελλάδα, ρε γαμώτο!», ρήση που έμεινε στην ιστορία. Επρόκειτο για το πρώτο χρυσό μετάλλιο της Ελλάδας στον στίβο από το 1912.

Δύο χρόνια αργότερα, στους Βαλκανικούς Αγώνες του 1994, πήρε χρυσό μετάλλιο στα 100 μ. και στα εμπόδια των 100 μ.. Στους Μεσογειακούς Αγώνες του 1991 κέρδισε το χρυσό μετάλλιο στα 100 μ.. Μετά τη νίκη της στη Βαρκελώνη άλλαξε άθλημα και αγωνίστηκε στο άλμα εις μήκος, όπου έκανε ατομική επίδοση 6,71 το 1995. Το 1996, στους Ολυμπιακούς Αγώνες της Ατλάντας, η Πατουλίδου ήρθε 10η στον τελικό του άλματος εις μήκους.

Διακρίθηκε αρκετές φορές στο Πανελλήνιο Πρωτάθλημα Στίβου. Ήταν 1η στο Μπρούνο Τζάουλι το 1995 στα εμπόδια των 100 μ., στους Βαλκανικούς Αγώνες του 1990 στα 100 μ. και στα εμπόδια των 100 μ. και στους Βαλκανικούς Αγώνες του 1994 στο άλμα εις μήκος.

Από το 2000 επέστρεψε στα 100 μ. και στα 60 μ.. Το καλοκαίρι του 2000 συμμετείχε στην τέταρτη Ολυμπιάδα της καριέρας της, στο Σίδνεϊ με την ομάδα σκυταλοδρομίας 4×100 μ., και κατέλαβε τη 10η θέση. Το 2001 έφτασε ως τους ημιτελικούς του Παγκοσμίου Πρωταθλήματος Κλειστού Στίβου. Ήταν μέλος και της ολυμπιακής ομάδας του 2004, στη σκυταλοδρομίας 4×100 μ.. Στις 9 Δεκεμβρίου 2004 ανακοίνωσε την αποχώρησή της από την ενεργό δράση.

 Πολιτική 
Λίγο μετά εισήλθε στον στίβο της πολιτικής. Ήταν υποψήφια Νομάρχης στη Θεσσαλονίκη το 2006, όπου πήρε το ποσοστό του 32%. Στις 27 Ιουνίου 2006 παρουσίασε τον συνδυασμό της «Για τη Θεσσαλονίκη». 

Στις περιφερειακές εκλογές, που διεξήχθησαν στις 18 Μαΐου 2014 και στις 25 Μαΐου 2014 συμμετείχε στον συνδυασμό Απόστολος Τζιτζικώστας «Αλληλεγγύη Σύγχρονη Ανθρώπινη Μακεδονία» και εξελέγη Αντιπεριφερειάρχης της Περιφερειακής Ενότητας Θεσσαλονίκης. Επανεξελέγη το 2019 με περίπου 42.000 ψήφους, πρώτη σε σταυρούς σε όλη την Ελλάδα. Η Πατουλίδου επανεξελέγη το 2023.

Στις ευρωεκλογές του 2024 ήταν υποψήφια με τη Νέα Δημοκρατία.

 Προσωπική ζωή 
Ήταν παντρεμένη με τον επίσης Ολυμπιονίκη της άρσης βαρών Δημήτρη Ζαρζαβατσίδη από το 1984 έως τον θάνατό του το 2025, με τον οποίο απέκτησε ένα γιο, τον Γιώργο.

 Διακρίσεις 
 Ολυμπιακό Μετάλλιο100 μ. εμπόδια γυναικών12,64 (Πανελλήνιο Ρεκόρ)Ολυμπιακοί Αγώνες 1992 Βαρκελώνη100px|right|Campione olimpico Χρυσό Μετάλλιο

μικρογραφία|240x240px|Βούλα Πατουλίδου

 Ολυμπιακοί Αγώνες 
 Σεούλ 1988
 100 Μέτρα: 11,85 (Ημιτελικός), Θέση: 15η
 Βαρκελώνη 1992
 100 Μέτρα με Εμπόδια: 12,64 (Τελικός - Πανελλήνιο ρεκόρ), Θέση: 1η
 Ατλάντα 1996
 Άλμα εις Μήκος: 6,37 (Τελικός), Θέση: 10η
 Σίδνεϊ 2000
 4×100 Μέτρα: 43,53 (Ημιτελικός), Θέση: 10η
 100 Μέτρα: 11,65 (Προκριματικός)

 Άλλες διακρίσεις 
 Μεσογειακοί Αγώνες 
 1η (Μεσογειακοί 1991): 100 Μέτρα
 2η (Μεσογειακοί 1991): 100 Μέτρα με Εμπόδια

 Βαλκανικοί Αγώνες 
 1η (Βαλκανικοί 1990): 100 Μέτρα
 1η (Βαλκανικοί 1990): 100 Μέτρα με Εμπόδια
 1η (Βαλκανικοί 1994): Άλμα εις Μήκος
 1η (Βαλκανικοί 2000): 4×100 Μέτρα
 2η (Βαλκανικοί 1992): 100 Μέτρα
 2η (Βαλκανικοί 1992): 4×100 Μέτρα
 3η (Βαλκανικοί 1989): Άλμα εις Μήκος

 Πανελλήνιοι Αγώνες 
 1η (Πανελλήνιοι 1988): 100 Μέτρα
 1η (Πανελλήνιοι 1989): 100 Μέτρα
 1η (Πανελλήνιοι 1989): 100 Μέτρα με Εμπόδια
 1η (Πανελλήνιοι 1990): 100 Μέτρα με Εμπόδια
 1η (Πανελλήνιοι 1990): 100 Μέτρα
 1η (Πανελλήνιοι 1992): 100 Μέτρα
 1η (Πανελλήνιοι 1992): 100 Μέτρα με Εμπόδια
 1η (Πανελλήνιοι 1994): Άλμα εις Μήκος
 1η (Πανελλήνιοι Κλειστού 2001): 60 Μέτρα

 Παραπομπές 

 Εξωτερικοί σύνδεσμοι 



Κατηγορία:Έλληνες χρυσοί Ολυμπιονίκες
Κατηγορία:Έλληνες πολιτευτές
Κατηγορία:Ελληνίδες αθλήτριες του άλματος εις μήκος
Κατηγορία:Ελληνίδες αθλήτριες δρόμων ταχύτητας
Κατηγορία:Εμποδιστές
Κατηγορία:Έλληνες Βαλκανιονίκες
Κατηγορία:Αθλήτριες στίβου Ηρακλή Θεσσαλονίκης
Κατηγορία:Αθλητές στίβου ΠΑΟΚ
Κατηγορία:Αθλητές στίβου Άρη
Κατηγορία:Τοπικοί αντιπεριφερειάρχες Κεντρικής Μακεδονίας
Κατηγορία:Περιφερειακοί Σύμβουλοι Κεντρικής Μακεδονίας
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1988
Κατηγορία:Αθλητές του στίβου στους Θερινούς Ολυμπιακούς Αγώνες 1992
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Μεσογειακούς Αγώνες 1987
Κατηγορία:Αθλητές του στίβου στους Μεσογειακούς Αγώνες 1991
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Χρυσοί Ολυμπιονίκες του στίβου